Diari Oficial de la Generalitat Valenciana


Sumari del DOGV 8537, del 29-04-2019 (2019/3089)

Notificació de la sentència dictada en el judici verbal número 223/2018.
------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3089


Organisme emissor
:   Jutjat de Primera Instància i Instrucció Número 1 de la Vila Joiosa

Tipus de document
:   Edicte

Notificació de la sentència dictada en el judici verbal número 223/2018. [2019/3089]  
En el procediment de referència s'ha dictat la resolució l'encapçalament i la dispositiva de la qual són del tenor literal següent:  
  
«Sentència número 24/2019  
La Vila Joiosa, 14 de febrer de 2019  
Jorge del Valle Gálvez, jutge del Jutjat de Primera Instància i Instrucció número 1 de la Vila Joiosa, he vist les presents actuacions de judici verbal de desnonament per precari registrades amb el número 223/2018, seguides en virtut de demanda interposada per l'entitat Buildingcenter, SAU, representada pel procurador dels tribunals Lorenzo C. Ruiz Martínez i assistida del lletrat Enrique Alabadí Toledo, demanda que s'interposa contra ignorats ocupants de l'habitatge situat al c/ Serra Puig Campana, número 23, a la Nucia, Alacant, en situació de rebel·lia, i dicte la present sentència considerant els següents antecedents i fonaments:  
Vistos els preceptes citats i altres de general i pertinent aplicació,  
  
Dispositiva  
Estime íntegrament la demanda interposada per la representació processal de l'entitat Buildingcenter, SAU contra ignorats ocupants de l'habitatge situat al c/ Serra Puig Campana, número 23, a la Nucia, Alacant, indicant que cadastralment s'identifica pel número 33, en situació de rebel·lia, i declare pertocar el desnonament de la part demandada del referit bé immoble, la condemne a desallotjar i deixar lliure, vacu i expedit i a la disposició de la demandant l'indicat immoble, identificat com a finca registral inscrita en el Registre de la Propietat d'Altea com a finca número 7360 de la Nucia, al tom 1191, llibre 192, foli 120, inscripció 11; si no ho fa voluntàriament, es procedirà a efectuar el llançament, la pràctica del qual s'assenyala per al dia 9 de maig de 2019 a les 10.00 hores.  
Es condemna en costes a la part demandada.  
Notifiqueu aquesta resolució a les parts de forma legal i feu-los saber que no és ferma i que en contra es pot interposar recurs d'apel·lació davant aquest jutjat en el termini de 20 dies des de la seua notificació.  
Manera d'impugnació: mitjançant recurs d'apel·lació davant l'Audiència Provincial d'Alacant (art. 455 LECn). El recurs s'haurà d'interposar per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació. De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució s'haurà de constituir un depòsit de 50 ?, que li serà retornat només en el cas que el recurs siga estimat.  
Aquesta és la meua sentència, que pronuncie, mane i signe. En done fe.»  
  
La Vila Joiosa, 20 de març de 2019.- La lletrada de l'Administració de justícia: Alicia Juan Ledó.